ประกาศกรมพัฒนาธุรกิจการค้าประกาศกรมพัฒนาธุรกิจการค้าเรื่องหลักเกณฑ์และวิธีการในการยื่นงบการเงิน (ฉบับที่ ๔)พ.ศ.๒๕๔๘ ตามประกาศกรมทะเบียนการค้า เรื่อง หลักเกณฑ์และวิธีการในการยื่นงบการเงิน(ฉบับที่ ๒) พ.ศ. ๒๕๔๕ ลงวันที่ ๗ กุมภาพันธ์ พ.ศ. ๒๕๔๕ และประกาศกรมพัฒนาธุรกิจการค้าเรื่อง หลักเกณฑ์และวิธีการในการยื่นงบการเงิน (ฉบับที่ ๓) พ.ศ. ๒๕๔๖ ลงวันที่ ๑๖ พฤษภาคมพ.ศ. ๒๕๔๖ ได้กำหนดหลักเกณฑ์และวิธีการในการยื่นงบการเงินไว้ นั้นบัดนี้ เห็นสมควรปรับปรุงหลักเกณฑ์และวิธีการในการยื่นงบการเงินให้เหมาะสมและอำนวยความสะดวกต่อภาคเอกชนมากยิ่งขึ้นอาศัยอำนาจตามความในมาตรา ๑๑ วรรคสอง แห่งพระราชบัญญัติการบัญชี พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติของกฎหมายอธิบดีกรมพัฒนาธุรกิจการค้าออกประกาศไว้ ดังต่อไปนี้ข้อ ๑ประกาศนี้เรียกว่า ประกาศกรมพัฒนาธุรกิจการค้าเรื่อง หลักเกณฑ์และวิธีการในการยื่นงบการเงิน (ฉบับที่ ๔) พ.ศ. ๒๕๔๘ ข้อ ๒ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ข้อ ๓ให้ยกเลิก(๑) ประกาศกรมทะเบียนการค้า เรื่อง หลักเกณฑ์และวิธีการในการยื่นงบการเงิน(ฉบับที่ ๒) พ.ศ. ๒๕๔๕ ลงวันที่ ๗ กุมภาพันธ์ พ.ศ. ๒๕๔๕(๒) ประกาศกรมพัฒนาธุรกิจการค้า เรื่อง หลักเกณฑ์และวิธีการในการยื่นงบการเงิน(ฉบับที่ ๓) พ.ศ. ๒๕๔๖ ลงวันที่ ๑๖ พฤษภาคม พ.ศ. ๒๕๔๖ข้อ ๔การยื่นงบการเงินต่อสำนักงานกลางบัญชี(กรมพัฒนาธุรกิจการค้า) หรือสำนักงานบัญชีประจำท้องที่ (สำนักงานพัฒนาธุรกิจการค้าจังหวัด)ให้เป็นไปตามหลักเกณฑ์และวิธีการดังต่อไปนี้(๑) แบบที่ใช้ในการยื่นงบการเงินให้ใช้แบบนำส่งงบการเงิน(แบบ ส.บช. ๓) ที่แนบท้ายประกาศนี้(๒) ผู้มีอำนาจทำการแทนกิจการคือ หุ้นส่วนผู้จัดการของห้างหุ้นส่วนจดทะเบียนกรรมการผู้มีอำนาจของบริษัทจำกัดหรือบริษัทมหาชนจำกัด ผู้จัดการหรือผู้รับผิดชอบในการดำเนินการของกิจการร่วมค้าตามประมวลรัษฎากรหรือนิติบุคคลที่ตั้งขึ้นตามกฎหมายต่างประเทศ แล้วแต่กรณีต้องลงลายมือชื่อรับรองและประทับตรา(ถ้ามี) ในแบบนำส่งงบการเงิน (แบบ ส.บช. ๓) และลงลายมือชื่อรับรองว่าถูกต้องและประทับตรา(ถ้ามี) ไว้ในงบดุล และงบกำไรขาดทุนทุกหน้า ส่วนเอกสารงบการเงินอื่นให้ผู้มีอำนาจทำการแทนกิจการอย่างน้อยหนึ่งคนลงลายมือชื่อรับรองและสำหรับแบบนำส่งงบการเงิน(แบบ ส.บช. ๓) ให้ผู้ทำบัญชีของผู้มีหน้าที่จัดทำบัญชีนั้นลงลายมือชื่อรับรองไว้ด้วยถ้าเป็นงบการเงินของบริษัทจำกัด ให้ระบุข้อความไว้ในงบการเงินในหน้างบดุลด้วยว่างบการเงินได้รับอนุมัติจากที่ประชุมผู้ถือหุ้นครั้งใดเมื่อวันที่ เดือน ปี ใด หากมิได้ระบุข้อความดังกล่าวไว้ ต้องจัดส่งสำเนารายงานการประชุมผู้ถือหุ้นที่อนุมัติงบการเงินนั้นไปพร้อมกับงบการเงินที่จัดส่งโดยกรรมการผู้มีอำนาจของบริษัทจำกัดนั้นต้องลงลายมือชื่อรับรองว่าถูกต้องและประทับตรา(ถ้ามี)ด้วยการลงลายมือชื่อในงบการเงินหรือแบบนำส่งงบการเงิน(แบบ ส.บช. ๓) ต้องลงลายมือชื่อด้วยตนเอง พร้อมกับวงเล็บชื่อ นามสกุล ด้วยตัวบรรจงกำกับไว้ด้วยจะมอบหมายให้ผู้อื่นลงลายมือชื่อแทนมิได้(๓) งบการเงินของบริษัทมหาชนจำกัดที่ได้จัดพิมพ์ไว้เป็นส่วนหนึ่งของรายงานประจำปีโดยจัดทำเป็นรูปเล่มซึ่งได้มีการพิมพ์ลายมือชื่อของบุคคลตาม(๒) พร้อมทั้งพิมพ์ลายมือชื่อผู้สอบบัญชีรับอนุญาตที่ลงลายมือชื่อรับรองในรายงานการสอบบัญชีของบริษัทนั้นไว้แล้วให้ได้รับยกเว้นไม่ต้องมีการลงลายมือชื่อของบุคคลดังกล่าว(๔) การยื่นงบการเงินให้ยื่น ณ สถานที่ ดังต่อไปนี้(ก)กรณีที่ผู้มีหน้าที่จัดทำบัญชีมีสำนักงานแห่งใหญ่ตั้งอยู่ในเขตกรุงเทพมหานครให้ยื่นต่อสำนักงานกลางบัญชี(สำนักบริการข้อมูลธุรกิจ กรมพัฒนาธุรกิจการค้า) หรือสถานที่อื่นใดตามที่อธิบดีกรมพัฒนาธุรกิจการค้ากำหนด(ข) กรณีที่ผู้มีหน้าที่จัดทำบัญชีมีสำนักงานแห่งใหญ่ตั้งอยู่ในส่วนภูมิภาคให้ยื่นต่อสำนักงานบัญชีประจำท้องที่ (สำนักงานพัฒนาธุรกิจการค้าจังหวัด) หรือยื่นต่อสำนักงานกลางบัญชี(สำนักบริการข้อมูลธุรกิจกรมพัฒนาธุรกิจการค้า) ก็ได้(ค) การยื่นงบการเงินอาจยื่นโดยตรงต่อเจ้าหน้าที่หรือส่งทางไปรษณีย์ลงทะเบียนตอบรับไปยังสถานที่ดังกล่าวข้างต้น พร้อมแนบซองที่จ่าหน้ากลับคืนถึงตัวผู้รับโดยผนึกดวงตราไปรษณียากรครบถ้วนไปด้วย ซึ่งหากปรากฏว่าเอกสารหลักฐานที่จัดส่งครบถ้วนถูกต้องโดยสมบูรณ์จะถือว่าได้ยื่นงบการเงินไว้ตั้งแต่วันที่ประทับตราไปรษณีย์ต้นทาง(๕)[๒]การยื่นงบการเงินต้องยื่นเอกสารตามจำนวนที่กำหนด ดังต่อไปนี้กรณีที่ผู้มีหน้าที่จัดทำบัญชีที่มีสำนักงานแห่งใหญ่ตั้งอยู่ในกรุงเทพมหานครต้องยื่น(ก) งบการเงินและรายงานการสอบบัญชี ๑ ชุด(ข) แบบนำส่งงบการเงิน (แบบ ส.บช. ๓) ๒ ฉบับกรณีที่ผู้มีหน้าที่จัดทำบัญชีมีสำนักงานแห่งใหญ่ตั้งอยู่ในส่วนภูมิภาคต้องยื่นเอกสารตาม (ก) เพิ่มอีก ๑ ชุด และเอกสารตาม (ข) เพิ่มอีก ๑ ฉบับ(๖)[๓]การยื่นงบการเงินของผู้มีหน้าที่จัดทำบัญชีดังต่อไปนี้ ต้องยื่นแบบนำส่งงบการเงินที่เกี่ยวข้องกับการลงทุนระหว่างประเทศ(แบบ ส.บช.๓/๑) ที่แนบท้ายประกาศฉบับนี้ด้วย จำนวน ๑ ชุด คือ(ก) บริษัทจำกัด และบริษัทมหาชนจำกัดที่จัดตั้งขึ้นตามกฎหมายไทยที่มีบุคคลธรรมดาซึ่งไม่มีสัญชาติไทยและไม่มีภูมิลำเนาอยู่ในราชอาณาจักรหรือนิติบุคคลซึ่งไม่ได้จดทะเบียนในประเทศไทย ถือหุ้นตั้งแต่ร้อยละหนึ่งของมูลค่าหุ้นที่มีสิทธิออกเสียง(ข) ห้างหุ้นส่วนจดทะเบียนที่จัดตั้งขึ้นตามกฎหมายไทยและกิจการร่วมค้าตามประมวลรัษฎากรที่มีผู้ร่วมลงทุนเป็นบุคคลธรรมดาซึ่งไม่มีสัญชาติไทยและไม่มีภูมิลำเนาอยู่ในราชอาณาจักรหรือนิติบุคคลซึ่งไม่ได้จดทะเบียนในประเทศไทย(ค) นิติบุคคลที่ตั้งขึ้นตามกฎหมายต่างประเทศที่ประกอบธุรกิจในประเทศไทย(ง) ห้างหุ้นส่วนจดทะเบียน บริษัทจำกัด บริษัทมหาชนจำกัดที่จัดตั้งขึ้นตามกฎหมายไทยและกิจการร่วมค้าตามประมวลรัษฎากรที่มีการลงทุนในกิจการที่ต่างประเทศซึ่งได้แก่การจัดตั้งกิจการ สำนักงานสาขาหรือตัวแทนในต่างประเทศ หรือการเข้าร่วมลงทุนกับบุคคลหรือนิติบุคคลในต่างประเทศโดยมีสัดส่วนการลงทุนหรือการถือหุ้นตั้งแต่ร้อยละหนึ่งของทุนทั้งหมดของกิจการหรือของมูลค่าหุ้นที่มีสิทธิออกเสียงแล้วแต่กรณีการยื่นแบบนำส่งงบการเงินที่เกี่ยวข้องกับการลงทุนระหว่างประเทศ(แบบ ส.บช. ๓/๑) ผู้มีหน้าที่จัดทำบัญชีอาจยื่นพร้อมงบการเงินหรือยื่นโดยวิธีการอื่นตามที่อธิบดีกรมพัฒนาธุรกิจการค้ากำหนดก็ได้ข้อ ๕กำหนดเวลาในการยื่นงบการเงินผู้มีหน้าที่จัดทำบัญชีต้องจัดทำงบการเงินและยื่นงบการเงินต่อสำนักงานกลางบัญชีหรือสำนักงานบัญชีประจำท้องที่ตามข้อ๔ (๔) ภายในเวลาที่กฎหมายกำหนด ดังนี้(๑) ห้างหุ้นส่วนจดทะเบียนที่ตั้งขึ้นตามกฎหมายไทยนิติบุคคลที่ตั้งขึ้นตามกฎหมายต่างประเทศที่ประกอบธุรกิจในประเทศไทยและกิจการร่วมค้าตามประมวลรัษฎากร ต้องยื่นงบการเงินภายในห้าเดือนนับแต่วันปิดบัญชี(๒) บริษัทจำกัดและบริษัทมหาชนจำกัดที่จัดตั้งขึ้นตามกฎหมายไทยต้องนำเสนองบการเงินเพื่ออนุมัติในที่ประชุมใหญ่ภายในสี่เดือนนับแต่วันปิดบัญชี และต้องยื่นงบการเงินภายในหนึ่งเดือนนับแต่วันที่งบการเงินนั้นได้รับอนุมัติในที่ประชุมใหญ่หากวันสุดท้ายของกำหนดเวลายื่นงบการเงินตาม (๑) และ(๒) เป็นวันหยุดทำการของทางราชการ ให้เลื่อนวันสุดท้ายของกำหนดเวลายื่นงบการเงินไปเป็นวันทำการแรกต่อจากวันหยุดทำการข้อ ๖ในการตรวจสอบว่างบการเงินที่ผู้มีหน้าที่จัดทำบัญชียื่นต่อกรมพัฒนาธุรกิจการค้าได้รับการตรวจสอบและแสดงความเห็นโดยผู้สอบบัญชีรับอนุญาตหรือไม่และโดยผู้สอบบัญชีรับอนุญาตคนใด กรมพัฒนาธุรกิจการค้าจะตรวจสอบจากรายชื่อผู้มีหน้าที่จัดทำบัญชีที่ผู้สอบบัญชีรับอนุญาตได้แจ้งไว้ตามประกาศก.บช. ฉบับที่ ๔๔ (พ.ศ. ๒๕๔๔) เรื่อง หลักเกณฑ์การพิจารณาการปฏิบัติงานของผู้สอบบัญชีรับอนุญาตและการพิจารณาคำขอขึ้นทะเบียนของผู้ที่เคยถูกเพิกถอนใบอนุญาต ลงวันที่ ๑๑ ธันวาคม ๒๕๔๔หรือตามประกาศ ข้อบังคับของสภาวิชาชีพบัญชีที่กำหนดในเรื่องเดียวกันที่จะออกมาใช้บังคับในภายหลังหากไม่ปรากฏรายชื่อของผู้มีหน้าที่จัดทำบัญชีที่ยื่นงบการเงินดังกล่าวอยู่ในบัญชีรายชื่อที่ผู้สอบบัญชีรับอนุญาตได้แจ้งไว้จะสันนิษฐานว่างบการเงินรายนั้นไม่ได้รับการตรวจสอบและแสดงความเห็นโดยผู้สอบบัญชีรับอนุญาตแต่ทั้งนี้ กรมพัฒนาธุรกิจการค้าจะรับงบการเงินรายนั้นไว้ชั่วคราวและให้ผู้มีหน้าที่จัดทำบัญชีดำเนินการแก้ไขข้อบกพร่องดังนี้(๑) ติดต่อให้ผู้สอบบัญชีรับอนุญาตดำเนินการแจ้งรายชื่อธุรกิจหรือยืนยันการลงลายมือชื่อรับรองงบการเงินหรือ(๒) จัดส่งเอกสารหลักฐานที่แสดงถึงการรับงานสอบบัญชีของผู้สอบบัญชีรับอนุญาตโดยจะต้องปรากฏหลักฐานการลงลายมือชื่อของผู้สอบบัญชีรับอนุญาตในเอกสารรับงานดังกล่าวหากผู้มีหน้าที่จัดทำบัญชีได้ดำเนินการตาม(๑) หรือ (๒) ให้ถูกต้องภายในกำหนดระยะเวลา ๒ เดือน นับแต่วันที่ได้ยื่นงบการเงินไว้จะถือว่าผู้มีหน้าที่จัดทำบัญชีได้ยื่นงบการเงินไว้โดยถูกต้องแล้วตั้งแต่การยื่นในคราวแรกในกรณีที่ผู้มีหน้าที่จัดทำบัญชีจัดส่งเอกสารตาม(๒) หากปรากฏว่าผู้สอบบัญชีรับอนุญาตปฏิเสธว่ามิได้เป็นผู้ลงลายมือชื่อรับรองงบการเงินรายดังกล่าวให้เป็นหน้าที่ของผู้มีหน้าที่จัดทำบัญชีที่จะต้องพิสูจน์โดยจัดส่งหลักฐานที่แสดงว่าผู้สอบบัญชีรับอนุญาตได้ลงลายมือชื่อรับรองในงบการเงินนั้นจริงต่อกรมพัฒนาธุรกิจการค้าภายในกำหนดระยะเวลา๒ เดือน นับแต่วันที่ได้รับแจ้งการปฏิเสธลายมือชื่อของผู้สอบบัญชีรับอนุญาตจากกรมพัฒนาธุรกิจการค้าทั้งนี้ หากผู้มีหน้าที่จัดทำบัญชีมิได้ดำเนินการแก้ไขให้ถูกต้องภายในระยะเวลาที่กำหนดตามวรรคสองหรือวรรคสามแล้วแต่กรณี จะถือว่าผู้มีหน้าที่จัดทำบัญชีนั้นยังไม่ได้ยื่นงบการเงินต่อกรมพัฒนาธุรกิจการค้าข้อ ๗งบการเงินที่ยื่นภายในวันที่ ๓๑ ธันวาคม๒๕๔๘ ผู้มีหน้าที่จัดทำบัญชีจะใช้แบบนำส่งงบการเงิน (แบบ ส.บช. ๓) ที่ใช้อยู่เดิม คือแบบที่กำหนดตามประกาศกรมทะเบียนการค้าเรื่อง หลักเกณฑ์และวิธีการในการยื่นงบการเงิน(ฉบับที่ ๒) พ.ศ. ๒๕๔๕ ก็ได้ประกาศณ วันที่ ๑๒ เมษายน พ.ศ. ๒๕๔๘อรจิตสิงคาลวณิชอธิบดีกรมพัฒนาธุรกิจการค้าเอกสารแนบท้าย]๑. แบบนำส่งงบการเงิน (แบบ ส.บช. ๓)[๔]๒.แบบนำส่งงบการเงินที่เกี่ยวข้องกับการลงทุนระหว่างประเทศงบการเงินรอบปีบัญชีสิ้นสุดวันที่ ................. (แบบ ส.บช. ๓/๑)[๕](ดูข้อมูลจากภาพกฎหมาย)ประกาศกรมพัฒนาธุรกิจการค้า เรื่องหลักเกณฑ์และวิธีการในการยื่นงบการเงิน (ฉบับที่ ๕) พ.ศ. ๒๕๔๙[๖]ประกาศกรมพัฒนาธุรกิจการค้า เรื่องหลักเกณฑ์และวิธีการในการยื่นงบการเงิน (ฉบับที่ ๖) พ.ศ. ๒๕๕๒[๗]อุรารักษ์/จัดทำ๓๑มีนาคม ๒๕๕๒[๑] ราชกิจจานุเบกษา.เล่ม๑๒๒/ตอนที่ ๔๐ ง/หน้า ๓๑/๑๙ พฤษภาคม/๒๕๔๘[๒] ข้อ ๔ (๕) แก้ไขเพิ่มเติมโดยประกาศกรมพัฒนาธุรกิจการค้าเรื่อง หลักเกณฑ์และวิธีการในการยื่นงบการเงิน (ฉบับที่ ๖) พ.ศ. ๒๕๕๒[๓] ข้อ ๔ (๖) เพิ่มโดยประกาศกรมพัฒนาธุรกิจการค้าเรื่อง หลักเกณฑ์และวิธีการในการยื่นงบการเงิน (ฉบับที่ ๕) พ.ศ. ๒๕๔๙[๔] แบบนำส่งงบการเงิน (แบบ ส.บช. ๓)แก้ไขเพิ่มเติมโดยประกาศกรมพัฒนาธุรกิจการค้า เรื่องหลักเกณฑ์และวิธีการในการยื่นงบการเงิน (ฉบับที่ ๕) พ.ศ. ๒๕๔๙[๕] แบบนำส่งงบการเงินที่เกี่ยวข้องกับการลงทุนระหว่างประเทศงบการเงินรอบปีบัญชีสิ้นสุดวันที่ ..... (แบบส.บช. ๓/๑) แก้ไขเพิ่มเติมโดยประกาศกรมพัฒนาธุรกิจการค้า เรื่องหลักเกณฑ์และวิธีการในการยื่นงบการเงิน (ฉบับที่ ๕) พ.ศ. ๒๕๔๙[๖] ราชกิจจานุเบกษา เล่ม ๑๒๓/ตอนพิเศษ ๑๑๘ง/หน้า ๔/๑๕ พฤศจิกายน ๒๕๔๙[๗] ราชกิจจานุเบกษา เล่ม ๑๒๖/ตอนพิเศษ ๒๘ง/หน้า ๒๗/๑๘ กุมภาพันธ์ ๒๕๕๒